Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 548

a) A legkisebb alkotórészek 1 óra Milyen elemekből épülnek fel a műalkotások? Miben különböznek ezek a hétköznapi ábrázolás eszközeitől? Vetítés osztályszinten. Különböző műfajokhoz tartozó művészeti alkotásokat (festményeket, szobrokat, zenekari műveket, bábjátékot, balettot, színdarabot, filmet stb.) megidéző képek, illetve videorészletek megnézése és a műfajok közös azonosítása. Ötletbörze csoportban. Egy-egy kiválasztott műfajhoz tartozó alkotások építőelemeinek feltérképezése és bemutatása a többieknek. A legkisebb (tovább nem bontható) elemek közös azonosítása. Osztályszintű beszélgetés. Vajon hogy viszonyulnak ezek a listák a hétköznapok ábrázolási-kommunikációs eszköztárának elemeihez? Ha nincs köztük különbség, akkor mégis miben ragadható meg a művészi alkotások lényege?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes